|  |  |  |
| --- | --- | --- |
| REPUBLIKA HRVATSKAVUKOVARSKO-SRIJEMSKA ŽUPANIJAEKONOMSKA ŠKOLA VUKOVAR | Logotip | adresa: Stjepana Filipovića 6, 32010 Vukovar, ( p.p.17)tel.: (032) 423-019; 423-305; 423-306 fax: 421-032e-mail: ured@ekonomska-skola-vukovar.hr web-stranica: [www.ss-ekonomska-vu.skole.hr](http://www.ss-ekonomska-vu.skole.hr) OIB: 94881148856 MB: 1417207žiro račun: HR402484008-1105392908  |

KLASA: 115-01/20-01/6

URBROJ: 2196-99-20-01

Vukovar, 3. rujna 2020. godine

Na temelju članka 116. Statuta Ekonomske škole Vukovar, Modela i preporuka za rad u uvjetima povezanih s COVID-19 za školsku godinu 2020./2021 koje je donijelo Ministarstvo znanosti i obrazovanja u kolovozu 2020. g i Preporuka Hrvatskog zavoda za javno zdravstvo v.d. ravnateljica Ekonomske škole Vukovar donosi

**PROTOKOL EKONOMSKE ŠKOLE O ORGANIZACIJI NASTAVE TIJEKOM NASTAVNE GODINE 2020./2021. DOK TRAJE PROGLAŠENA EPIDEMIJA COVID-19 VIRUSA**

**MODEL ODRŽAVANJA NASTAVE**

U školskoj godini 2020./2021. god. nastava u Ekonomskoj školi Vukovar održavati će se po **modelu A**, koji uključuje dolazak svih učenika u školu, uz pridržavanje epidemioloških uputa koje uključuju pojačanu osobnu higijenu, dezinficiranje ruku i obvezan razmak od oko 2 metra.

**ORGANIZACIJA NASTAVE**

Nastava u školi se odvija, kao i do sada, u dvije smjene, a prema važećem rasporedu. Prva smjena započinje sa radom u 7,00 h, a druga smjena u 13,10 h. U prvom tjednu nastave prvu smjenu pohađaju učenici prvih i drugih razreda, a drugu smjenu učenici trećih i četvrtih razreda. U slijedećem tjednu razredni odjeli mijenjaju smjene i tako kontinuirano tijekom cijele nastavne godine.

**DOLAZAK U ŠKOLU**

Prije dolaska u školu učenici imaju obvezu izmjeriti tjelesnu temperaturu svaki dan, a u slučaju povišene tjelesne temperature ne smiju dolaziti u školu već se javljaju telefonom razredniku i izabranom liječniku obiteljske medicine. Roditelj je dužan kontrolirati postupak.

Prilikom dolaska učenika u školu, a posebice unutar školskog dvorišta zabranjeno je grupiranje učenika i obvezno je pridržavati se preporučenog razmaka.

**ULAZAK, IZLAZAK I KRETANJE U ŠKOLI**

Učenici prvih i trećih razreda ulaze u školu na Ulaz br. 1, ( iz ulice Stjepana Filipovića), dok učenici drugih i četvrtih razreda ulaze u školu na Ulaz br. 2 (kod školske športske dvorane).

Pri ulasku u školu učenici su obvezni najprije dezinficirati ruke te se prema označenom najkraćem putu kretanja uputiti u učionicu koja im je određena. Prilikom dezinfekcije ruku i prilikom kretanja svim prostorima škole obvezno je pridržavati se preporučenog razmaka. Također, prigodom kretanja svim unutarnjim prostorima škole obvezna je uporaba zaštitnih maski.

**ODRŽAVANJE NASTAVE**

Za cijelo vrijeme trajanja nastave, izuzev pojedinih nastavnih predmeta s obzirom na njihovu specifičnost, (TZK, informatika, kompjutorska daktilografija i vježbenička tvrtka, strukovne vježbe) učenici borave u određenim učionicama. Nastavni sat traje 40 min nakon čega slijedi odmor od 5 minuta. Za vrijeme odmora učenici također borave u svojim učionicama. Za vrijeme odmora dopušteno je konzumiranje hrane i pića, ali samo unutar učionice. Zabranjena je naručivanje i dostava hrane, a učenici hranu i piće donose pripremljenu od kuće. Dodatna i dopunska nastava, nastava etike i izvannastavne aktivnosti provode se online prema važećem rasporedu. Pridržavanje epidemioloških mjera je obvezno. Kod ulaska i izlaska u sanitarne prostore učenici su se također dužni pridržavati epidemioloških uputa.

Učenici su dužni voditi računa o imovini škole, urednosti svojega radnog prostora te ga ostaviti onako kako su ga i zatekli u urednom stanju.

**KONTROLA PROVEDBE MJERA**

 Provođenje epidemioloških mjera u razrednom odjelu kontrolira predmetni nastavnik, a u ostalim prostorima škole svi djelatnici škole. Ukoliko dođe do kršenja opisanih mjera dežurni nastavnik unosi zapis u Knjigu dežurstva.

 v. d ravnateljice:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sanja Matičić, dipl. teol.